( 841 ) 

 aux intérêts d'Edouard VI, ni de la nouvelle religion, 

 comme le gouvernement le soupçonnait. Toutes les phrases 



à ceste fin l'on la mandera en court devers le roy d'Angleterre pour la forcer de 

 déclairer ce qu'elle en sent, et luy ordonner de obéyrà la déclaration dudit parle- 

 ment; après que S. M. I., avecq nostre participation, a meuremcnt pézé ce que 

 nostredite cousine nous en a fait déclairer, vous a commandé et expressément 

 enchargé de vous trouverdevers elle, et luy dire que, en cas qu3 le S"" roy d'Angle- 

 terre, non obstant toutes graiieuses excuses qu'elle lui a désia fait faire, la voul- 

 sist encoires presser venir devers lui, de sorte qu'il luy semblast que, en plus 

 reffusant ou délayant, il ou ceulx de son conseil tacheroyeut, subz umbre de ce, 

 lui imputer quelque façon de désobéissance ou peu de respect vers iceluy S"" roy, 

 il ait semb é à sadite M. I. qu'elle ne se doibt ny peult excuser de soy y trouver, 

 et que mieulx vault qu'elle y voyse voluntairement, que contrainte, comme il fait 

 à doubter qu'ilz feroycnt, si elle perséveroit à en faire refTuz. 



Et si lors ledit S»" roy ou ses ministres venoyent à luy vouloir ester la messe , 

 qu'il luy sera force de le comporter, puisqu'elle n'y sçauroit faire résistence, 

 estant chose forcée et que ne luy pourra cstre envers Dieu imputée, non luy fai- 

 sant perdre, comme S. M. ne peult croyre, que jamais elle ne fera la dévocion à 

 icelle messe, ny auront lesdites violences force ny puissance pour la faire en riens 

 desmouvoir de la foy. Mais s'ilz la vouloyent contraindre ou à consentir à chose 

 erronnée ou à communier soubz les deux espèces ou à aultre chose, par où elle 

 contrevint de son fait propre à chose contraire ou répugnante à l'ancienne reli- 

 gion, que plutost elle debvroit mourir que de le consentir, et qu'elle treuve moyen, 

 pour évitant 'tant que faire se pourra) les soupçons, nous faire sçavoir ce que pas- 

 sera, soit par vostre moyen ou aultrement, regardant en qui elle se fyera et la 

 personne asseurée que S. M. I. luy fera correspondre; et fera tout ce qui sera pos- 

 sible pour luy donner assistence vers ledit S"" roy et ceulx de son conseil fuitant 

 tousiours de faire office, qui ou lieu de luy proufliter, luy peult porter dommaige, 

 et qu'elle continue de parler et respondre au roy et ceulx de son conseil modes- 

 tement, usant de termes qui les pourront mouvoir, à luy tenir respect comme à 

 seigneur et roy, et les requérant qu'ilz la laissent es mêmes termes, comme elles 

 estoit au trespas de feu roy son père, du moins jusques venant ledit S' roy en 

 plus grand eaige; que lors elle espère il la respectera comnje humble et obeys- 

 sante servante, et ne la forcera en chose qui la peult mettre hors de repoz de sa 

 conscience. Etfinablement direz à nostredite cousine que la response, qu'elle a 

 faite sur ce qu'on l'a interroguyé quelle intelligence elle povoit tenir avec vous, 

 est impertinente, et si l'on tumbast aux mesmes termes qu'elle vole continuer. 



Au surplus, si vous voyez que l'on la voulsist forcer ou contraindre de faire 



chose quelconque contre la foy, en ce cas vous requérons et, par charge expresse 



de S. M. I., ordonnons que, en qualité et comme son ambassadeur, vous regardez 



de y entrevenir et faire les mesmes remonstrances que vostre prédécesseur Vander 



Î2™^ SKIilK, TOMi: \L. 54 



